पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ एक दिन में कोरोना से हुई मौतों के मामले में देश का पांचवां राज्य बन गया है। शनिवार को राज्य में 229 मौतें दर्ज की गईं। वहीं महाराष्ट्र में 802, दिल्ली में 412, उत्तर प्रदेश में 304 और कर्नाटक में 271 मौतें हुईं।
छत्तीसगढ़ में कोरोना संक्रमण में पिछले सप्ताह से जारी सुधारों पर शनिवार का दिन भारी पड़ गया। प्रदेश में 15,902 नए मरीज मिले। उनकी तुलना में ठीक होने वालों की संख्या 13,532 ही रही। पिछले चार दिनों में यह पहली बार हुआ कि नए संक्रमितों और ठीक होने वालों की संख्या के बीच इतना बड़ा अंतर रहा हो। इससे पहले 26 अप्रैल को 15,084 नए संक्रमितों की तुलना में 17,341 लोग ठीक हुए थे। 27 अप्रैल को 14,893 संक्रमितों की तुलना में ठीक होने वालों की संख्या 16,931 रही।
28 अप्रैल को 15,563 बीमारों की तुलना में 15,506 लोग ही ठीक हुए। 30 अप्रैल को 15,804 नए संक्रमित मिले, लेकिन 16,489 लोगों ने कोरोना को मात देकर हालात सुधरने की उम्मीद जगाई थी। लगातार सुधारों की वजह से प्रदेश में एक्टिव मरीजों की संख्या 1 लाख 17 हजार 910 रह गई थी। लेकिन 1 मई को जो आंकड़े आए हैं उनमें एक्टिव मरीजों की संख्या बढ़कर 1 लाख 21 हजार 99 हो गई है।
लॉकडाउन के 20-22 दिनों में बढ़े 44231 एक्टिव मरीज
अप्रैल के पहले-दूसरे सप्ताह में छत्तीसगढ़ के जिलों में लॉकडाउन शुरू हो चुका था। रायपुर जिले में 9 अप्रैल की शाम 6 बजे से लॉकडाउन की शुरुआत हुई। उस दिन रात 8 बजे तक प्रदेश में 11,447 नए संक्रमितों की पुष्टि हुई थी। वहीं 2,305 लोग ठीक हुए थे और 63 लोगों की मौत हुई थी। तब एक्टिव मरीजों की संख्या 76,838 थी। लेकिन लॉकडाउन के 20-22 दिनों में रोज मिल रहे नए मरीजों का रोजाना का औसत 15,000 पहुंच चुका है। ऐसे में एक्टिव मरीजों की संख्या 1 लाख 21 हजार 99 हो चुकी है। यह लॉकडाउन के पहले दिन के मुकाबले 44,231 ज्यादा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva bho_Deva hin_Deva zho_Hant eng_Latn